|  |  |
| --- | --- |
| Numri i lëndës: | 2023:158759 |
| Datë: | 31.07.2023 |
| Numri i dokumentit:  | 04540518 |

**P.nr.363/23**

 **NË EMËR TË POPULLIT**

**GJYKATA THEMELORE NË PRISHTINË-DEGA NË LIPJAN**, në përbërje prej gjyqtarit të vetëm Selman Salihu, duke vendosur në lëndën penale kundër të pandehurit E.Sh. dhe E. Sh. që të dy nga P., Rr. “...”, nr.. K.e T., të cilët i akuzon PTH në Prishtinë, me aktakuzën e saj PP.II.nr.4373/23, të datës 19.07.2023 për shkak të veprës penale Ngacmim nga neni 182 par.1 lidhur me nenin 31 të KPRK-së, duke vendosur lidhur me kërkesën e prokurorisë për dhënien e urdhrit ndëshkimor, jashtë seancës gjyqësore, me datën 27.07.2023, merr këtë:

 **A K T GJ Y K I M**

**PRANOHET** kërkesa e PTH-së në Prishtinë, PP.II.nr.4373/23, të datës 19.07.2023 dhe kjo gjykatë jep këtë:

**URDHËR NDËSHKIMOR**

Kundёr tё pandehurve:

**I. E. SH.**, nga babai E. dhe nëna S., e gjinisë E., i lindur me datë ..., në P., me vendbanim në RR "..." nr... K. e T. P., i pamartuar, i gjendjes së mesme ekonomike, me numër personal: ..., Shqiptar, Shtetas i Republikës së Kosovës, me parë i padënuar, mbrohet në liri.

**II. E. SH.**, nga babai E.dhe nëna S., e gjinisë E., i lindur me datë ..., në P., me vendbanim në RR "..." nr... K. e T. P., i pamartuar, i gjendjes së mesme ekonomike, me numër personal: ..., Shqiptar, Shtetas i Republikës së Kosovës, me parë i padënuar, mbrohet në liri.

 **Ë S H T Ë F A J T O R**

**Sepse:**

Me datë 28.05.2023, të pandehurit E. Sh. dhe E. Sh. (vëllezër), janë përfshirë në sjellje të vëmendjes së vazhdueshme dhe të padëshirueshme me qëllim të ngacmimit ndaj tani të dëmtuarit S. M., ashtu që gjatë ditës e kishin përcjellur me vetura ndërsa në mbrëmje po ashtu kishin bërë lëvizje rrethore me vetura derisa ankuesi kishte shkuar në shtëpi ku të njëjtit ishin afruar para dyerve të shtëpisë në rrugën e ... në M.-L., me çka tek i dëmtuari kanë shkaktuar ndjenjën e frikës,-

- me çka të pandehurit kanë kryer veprën penale Ngacmim nga neni 182 par.1 lidhur me nenin 31 të KPRK-së.

Andaj gjykata, në konform dispozitave të neneve, 1, 2, 4, 6, 7, 17, 21, 38, 39, 40, 43, 69,70,72 dhe neni 182 par.1 lidhur me nenin 31 të KPRK-së, si dhe neneve 493, 495 dhe nenit 364 tё KPPK-sё, të pandehurit i gjykon me:

**DËNIM ME GJOBË**

Të pandehurit E. Sh. i shqiptoj dënim me gjobë në shumë prej **200**.**-€,** (dyqindeuro), të cilin dënim i pandehuri është i obliguar qё ta paguaj, në afat prej 15 dite pas plotfuqishmërisë së këtij aktgjykimi. Në rast se dënimi nuk realizohet as me detyrim, gjykata dënimin me gjobë do ta zëvendësojë me dёnim me burgim, konfrom nenit 43 par.3 tё KPRK-sё, ashtu që për çdo ditë të kaluar nё burg, të llogaritet shuma prej 20-€.

Të pandehurit E. Sh. i shqiptoj dënim me gjobë në shumë prej **200**.**-€,** (dyqindeuro), të cilin dënim i pandehuri është i obliguar qё ta paguaj, në afat prej 15 dite pas plotfuqishmërisë së këtij aktgjykimi. Në rast se dënimi nuk realizohet as me detyrim, gjykata dënimin me gjobë do ta zëvendësojë me dёnim me burgim, konfrom nenit 43 par.3 tё KPRK-sё, ashtu që për çdo ditë të kaluar nё burg, të llogaritet shuma prej 20-€.

**DETYROHEN** të pandehurit qё kësaj gjykate në emër të paushallit gjyqёsor secili veç e veç t’ia paguaj shumën prej 20-€, si për kompensimin e viktimave të krimit secili veç e veç shumën prej 20-€ pas plotfuqishmërisë së aktgjykimit, nën kërcënimin e përmbarimit të dhunshëm, në afat prej 15 dite nga plotfuqishmëria e këtij aktgjykimi.

**I dëmtuari** S. M. nga fsh. M. K. L. udhëzohet që kërkesen pasurore juridike ta realizoj në procedurë të rregullt civile.

**A r s y e t i m**

 Prokuroria Themelore në Prishtinë me aktakuzën e saj PP.II.nr.4373/23, të datës 19.07.2023 i ka akuzuar të pandehurit E. Sh. dhe E. Sh. që të dy nga P.a, Rr. “...”, nr... K. e T., për shkak të veprës penale Ngacmim nga neni 182 par.1 lidhur me nenin 31 të KPRK-së si dhe nё të njëjtën datë ka kërkuar që të pandehurit ti shqiptohet urdhër ndëshkimor.

Gjykata duke analizuar aktakuzën, kallëzimin penal me numër të rastit 2023-AH-0477 i datës 02.07.2023, Raporti i policit hetues i datës 02.07.2023, Raporti fillestar i Incidentit i dt. 2023-AH-0477, Procesverbalin e marrjes në pyetje për të dëshmitarin i dates 28.05.2023, Procesverbalin e marrjes në pyetje për të dëshmitarin i dates 28.05.2023, Raportin e Oficerit dt.28.05.2023, Raporti i policit hetues i datës 28.05.2023, Raporti Njoftues dt.28.05.2023, Procesverbalin e marrjes në pyetje për të dyshuarin i dates 09.06.2023, Procesverbalin e marrjes në pyetje për të dyshuarin i dates 28.04.2023, fotografit dhe shkresat tjera të lëndës, gjykata konstaton se ka prova të mjaftueshme në drejtim të vërtetimit të fakteve se të pandehurit vërtetë kanë kryer veprën penale për të cilën akuzohet, prandaj gjykata të njëjtit i shpalli fajtor dhe i gjykoj si në dispozitiv tё kёtij aktgjykimi.

Me dispozitën e nenit 493 të KPPK-së parashihet se “Për vepra penale e cila parashihet dënimi me gjobë ose burgim deri në 3 (tre) vite, për të cilat prokurori i shtetit është i informuar me provat e besueshme nga kallëzimi penal, prokurori i shtetit mund tё kёrkojё nё aktakuzё qё gjykata tё jep urdhёr ndёshkimor, nё tё cilin tё akuzuarit do ti shqiptoi dënim përkatës pa e mbajtur shqyrtimin gjyqësor”.

Gjyqtari me rastin e shqyrtimit paraprak të çështjes konform nenit 493 të KPPK-së, gjeti se janë plotësuar kushtet për shqiptimin e urdhrit ndëshkimor ndaj të pandehurve nga arsyet se dënimi për veprën penale me të cilën ngarkohen të pandehurit parashihet dënim me gjobë apo me burgim deri në 3 (tri) vite, andaj gjykata konform dispozitave të lartëcekura vendosi si në dispozitiv të këtij aktgjykimi.

Vendimi për shpenzimet e procedurës dhe paushallit gjyqësor u bazua konform nenit 449 dhe neni 450 të KPPK-së, ndërsa vendimi për kompenzimin e viktimave të krimit u mor në bazë të nenit 36 të Ligjitpër Kompensimin e Viktimave të Krimit.

Vendimi per kerkesen pasurore-juridike u bazua ne nenin 462 të KPPK-së.

Nga arsyet e cekura më lartë u vendos si në dispozitiv të këtij aktgjykimi.

**GJYKATA THEMELORE NË PRISHTINË- DEGA NË LIPJAN**

**P.nr.363/23, me datën 27.07.2023**

 **G J Y Q T A R I**

 Selman Salihu

**UDHËZIM JURIDIK:** Kundër këtij aktgjykimi pala e pakënaqur ka të drejtë në kundërshtim në afat prej 8 (tetë) dite nga dita e marrjes së të njëjtit, kundërshtimi i drejtohet gjyqtarit individual të kësaj gjykate.